Ключови думи: НФСБ, депутати, парламент, Западни Балкани, евроскептицизъм, консултантска фирма "Teneo холдингс"
Има ли промяна в позицията на България за присъединяването на Западните Балкани и колко силен е евроскептицизма у нас? Това бяха част от въпросите, с които представители на глобалната консултантска фирма "Teneo холдингс" се обърнаха към депутатите от НФСБ на среща в Народното събрание днес.
Консултантите на компанията, които са от 20 различни националности, съветват мултинационални корпорации на най-високо управленско ниво, сред които Microsoft и Facebook. Те са на посещение в България като визитата им в парламента и срещата с народните представители от НФСБ е част от тази обиколка по инициатива на българският представител в компанията Мая Донева.
„Българското председателство е възможност темата за Западните Балкани да стане водеща тема в международната политика. Това е инициатива, основно на българския министър-председател Бойко Борисов. Ние искаме в рамките на нашето председателство, ако е възможно, да стане така, че нашите съседи Македония, Сърбия и Албания, да скъсят дистанцията и да не чакат толкова, колкото чака България. И в същото време да ги подготвим да не тръгнат с прекомерно големи очаквания за това, което ще се случи след присъединяването, а да бъдат реалисти“, заяви Борис Ячев, зам.-председател на ПГ на „Обединени патриоти" и зам.-председател на НФСБ.